和微之詩二十三首 和自勸二首 一
作者：白居易
朝代：唐

paragraphs: 稀稀疎疎遶籬竹，窄窄狹狹向陽屋。
屋中有一曝背翁，委置形骸如土木。
日暮半爐麩炭火，夜深一醆紗籠燭。
不知有益及民無，二十年來食官祿。
就暖移盤簷下食，防寒擁被帷中宿。
秋官月俸八九萬，豈徒遣爾身溫足。
勤操丹筆念黃沙，莫使飢寒囚滯獄。